MV «Arctic Sea»

MV «Arctic Sea» er en bulkcarrier – et skip for frakt av massevarer som kull, malm, korn eller treverk – på 4 000 tonn. Det seiler under maltesisk flagg, mens besetningen på 15 er russisk. Det forsvant mellom juli og august 2009. Det eies av det Malta-baserte selskapet Arctic Sea Ltd. og opereres av Solchart Management AB fra Helsingfors, Finland. Den 24. juli 2009, ble skipet angrepet av en ukjent gruppe, men i falske politi-uniformer utenfor kysten av Sverige, mellom øyene Öland og Gotland. De forlot senere skipet etter ca. tolv timer, etter å ha gjennomsøkt båten, fjernet noen ting og skadet noen av mannskapet. Hendelsen ble ikke rapportert til myndigheten med en gang, og skipet fortsatte å seile mot sin destinasjon i Algerie. Men senere opphørte all kontakt med skipet etter 30. juli, og det ankom aldri til Algerie. Den 14. august ble skipet angivelig observert nær Kapp Verde, er fortsatt savnet.

Første kapring 
Skipet, bemannet av et russisk mannskap på 15, fraktet en last med tømmer fra Jakobstad, Finland til Béjaïa, Algerie da det ble bordet og kapret tidlig på morgenen den 24. juli 2009 av en ukjent gruppe på åtte til ti menn, som dukket opp i oppblåsbare båter, og som hadde forkledd seg som svenske politifolk. Kaprerene, som hevdet at de var politifolk, fanget mannskapet, skadet noen av de og gjennomsøkte skipet. Etter de forlot skipet ca. 12 timer senere, oppdaget mannskapet at noe kommunikasjonsutstyr hadde blitt skadet og at nødbøyen var borte. Omstendighetene rundt kapringen ble ikke rapportert med en gang av skipets kaptein, som også bestemte seg for å ikke stoppe for etterforsking, men fortsatte ferden mot Algerie. Sverige uttalte senere at deres politi ikke var involvert i noen bording av skipet og satte igang en etterforsking av hendelsen.

Mulig andre kapring 
Den 14. august. meldte Europakommisjonen at den var i tvil om skipet hadde vært offer for pirater. Videre ble det sagt at skipet hadde blitt angrepet to ganger. Etter bordingen i svensk farvann, skal skipet ha blitt angrepet en andre gang utenfor den portugisiske kysten. Disse handlingene hadde «ingenting til felles med de tradisjonelle piratangrepene til sjøs», sa en talsmann for kommisjonen.

Forsvinning
Den britiske Maritime and Coastguard Agency hadde den sist kjente radiokontakten med skipet, da det passerte forbi Dover den 28. juli. Ingenting spesielt ble rapportert eller oppdaget under kommunikasjonen, selv om en senere mistenker at mannskapet var tvunget til å ikke alarmere noen på grunn av nærværet til kaprere. Skipet fortsatte å sende sitt Automatisk identifikasjonssystem signal frem til 30. juli. En presse-sekretær fra det svenske politiet bekreftet at en av deres etterforskere hadde telefonisk kontakt med et av mannskapet den 31. juli, men nektet å si noe om innholdet i samtalen. Ingen kommunikasjon har skjedd siden da, og skipet dukket aldri opp i Béjaïa den 5. august som planlagt. Kystradarer fanget siste gang opp skipets signal like utenfor Brest, Frankrike; det ble senere også observert av et patruljefly i portugisiske farvann. Skipet ble aldri observert i Gibraltarstredet. En kaprings-alarm ble iverksatt av Interpol den 3. august.

Den russiske marinen sendte skip fra Svartehavsflåten for å lete etter skipet. Portugal iverksatte også en tilsvarende leteaksjon. NATO samarbeidet med russiske myndigheter i letingen.

Den 14. august ble skipet angivelig sett 400 nautiske mil fra Kapp Verde. Den russiske ambassadøren fortalte at en russisk fregatt var på vei til området, men at en ikke har fått noen bekreftelse på at skipet er sett, mens en annen ukjent militær talsmann sa at skipet var funnet, men at en ikke ville avsløre hvor det var av sikkerhetsmessige grunner. Den russiske ambassadøren avkreftet etterhvert at skipet var observert der. Det ble også kjent den 15. august at krav om løsepenger hadde kommet til rederiet, iflg finsk politi.

Den 15. august klokken 1030 (norsk tid), ble også en sporingsenhet ombord i skipet slått på, og dette viste at enheten var i Biscayabukta nær den franske havnebyen La Rochelle. Like etter ble enheten slått av igjen.

Den 17. august fortalte den russiske forsvarsministeren Anatolij Serdjukov at skip og mannskap var funnet etter nesten tre uker, ca 480 kilometer fra Kapp Verde, og at de var blitt tatt ombord i et russisk marineskip. Dagen etter meldte russiske nyhetsbyråer at russiske marinestyrker hadde arrestert åtte personer, som en mistenkte for å stå bak den siste forsvinningen av skipet. Russlands forsvarsminister Serdjukov fortalte at det både var personer fra Russland, Estland og Latvia blant de arresterte, og sa videre «Disse folkene bordet Arctic Sea og brukte våpen for å true mannskapet til betingelsesløst å følge alle sine ordrer».

Referanser

Eksterne lenker 
 
 

Motorskip
Hendelser i 2009
Skip fra 1991
Skip bygget i Tyrkia
Artikler i sjøfart-prosjektet